Rai Ahmad Khan Kharal ( Urdu ), wanda ake kira Amo Kharal (1785-1857) ya kasance ɗan gwagwarmayar neman 'yanci na Punjabi kuma gwarzo a fagen yaƙi, wanda ya yaƙi British Raj a cikin tawayen ƙasar vIndiya na 1857 . Amo Kharal an haife shi a dangi masu arziki na Kharal Rajput Clan a Sandal Bar yankin Punjab, a Jhamara kyauye kusa da Tāndliānwāla Faisalabad District . Tun yana saurayi ya yi yaki da hauhawar ikon Sikh wanda Maharaja Ranjit Singh ke jagoranta. Daga baya, a matsayin dattijo dan shekara saba'in, lokacin da tawaye ya ɓarke wa Birtaniyya, shi ma ya tara mayaƙa don yaƙar su. Amo Kharal ya kasance cikin nasara wajen taimaka wa mutanen yankin da kuma kiyaye su daga sojojin Birtaniyya, tare da ci gaba da yaƙi da 'yan daba a kansu, har tsawon wasu watanni. A ranar 26 ga watan Yulin 1857, Amo Kharal ya tafi tare da wata runduna don kai hari gidan yarin Gogera (yanzu a Gundumar Sahiwal ) don sakin wasu daga cikin abokan tafiyarsa da abokan gaba suka kama, amma sai suka yi musu kwanton bauna tare da abokansu na gida.